**C.V-N U R I A F A R R U S G U B E R N**

web: <https://nuriafarrusgubern.jimdo.com/>

****Actriu, creadora, artista i filòsofa. Lligada al món artístic des de petita la seva ha estat una carrera de davant i darrere de l’escenari, combinant la interpretació amb l’escriptura, la regidoria, la producció, la programació, la direcció i l’organització de sala.

La seva formació reglada comença el 1995 amb el primer cicle de la carrera de Filosofia a la UAB-Universitat Autònoma de Barcelona, Facultat de Filosofia i Lletres, a Bellaterra. El 2001 acaba els seus estudis d’Art Dramàtic-Interpretació per ESAD-Institut del Teatre, a Terrassa. Seguidament es forma en Commedia dell’Arte a l’escola Venezia In Scena, a Venècia. El 2003 acaba el segon cicle de Filosofia a la mateixa UAB. El 2006 es llicencia en Art Dramàtic-Interpretació per ESAD-Institut del Teatre, a Barcelona, amb la peça ‘4.48 psychosis’ de Sarah Kane, sota la tutoria de Magda Puyo. Del 2008 al 2010 es forma en escriptura, realitzant diferents cursos de narrativa i novel·la, a l’Escola d'Escriptura-Ateneu Barcelonès, a Barcelona. El 2013 realitza un curs de Gestió de Projectes Culturals a la Nau Ivanow, a Barcelona. Del 2013 al 2015 es forma en Interpretació davant la càmera a SilberStudio, a Barcelona. El mateix 2015 realitza un curs de guió amb David Victori a Frankenstein Studio, a Barcelona. I el 2016 realitza un nou curs de guió amb Valentín Fernández-Tubau a Abcguionistas, a Barcelona. També el 2016 s’inicia en el món de la Dansa Butoh amb dos cursos simultàniament, un a La Piconera de Barcelona amb Josephine Grundy i l’altre a l’espai TragantDansa de Barcelona amb Rosana Barra i Marlene Joebstl. Actualment, en aquest 2017, segueix amb el curs de Josephine Grundy i está matriculada al workshop de Minako Seki que es realitzará també a La Piconera.

La seva experiència professional l’ha dut a treballar en l’actualitat a l’àrea de programació del Memorial Democràtic de Catalunya, institució de la Generalitat de Catalunya que vetlla per la memòria històrica, realitzant-hi tasques de programació cultural, d'esdeveniments i d’actes, així com desenvolupar-ne la producció i regidoria. L’octubre del 2014, al Teatre Principal de Barcelona, dur la regidoria de la ‘Gala d’Entrega dels Premis Ninfa-2014’. Fins al 2013 i des del 2004 treballa a 3xtr3s, on és cap de sala del Teatre Poliorama, a Barcelona. Paral·lelament, el juny del 2011, realitza l’ajudantia a la regidoria de l’acte ‘Presentació de la Temporada Escolar’, al Teatre Victòria, a Barcelona; al mateix any, d’abril a juny, en desenvolupa tasques d’ajudantia a la producció per al mateix acte. El 2008, li demanen que realitzi les tasques d’ajudant a la producció en gira de l’obra ‘El Llibertí’, producció de Pararam. El 2007 és ajudant de producció a l’obra ‘Boscos Endins’, de Dagoll Dagom. També el 2007, i sota la producció també de Pararam, realitza les tasques d’ajudant de producció en temporada de l’obra ‘El Llibertí’ al Teatre Poliorama. En tots aquests anys i fins a l’actualitat no ha deixat mai l’art de la interpretació. Treballa amb l’Orquestra de Cambra Terrassa 48 des del 2005 i amb el Museu d’Història de Catalunya des del 2006. Ha treballat en diferents curtmetratges des del 2013, l’últim d’ells ‘La Herencia’ de Gorka Moreno, actualment en mostra per diferents festivals. Just aquest gener del 2017 ha acabat d’escriure el seu primer guió de curtmetratge ‘La historia de Luz’, el qual ha estat presentat a la 22a edició del Festival de cine de La Almunia. Està preparant una peça de creació pròpia de dansa amb videomapping ‘Algo que contar’, la qual ha estat acceptada a C.IN.E-Centre d’Investigació Escènica de Sineu, a Mallorca, per a realitzar-hi una residència. Età en les lectures de guió del nou curtmetratge de Gorka Moreno ‘Coma’ que es rodarà aquest 2017. I està en l’obra teatral ‘Gong’ de Francesc Casanovas com a ajudant de direcció. Ha combinat el seu aprenentatge constant i la seva experiència professional amb la pedagogia, impartint cursos des del 1998 i fins al 2014.

Gener 2017